दिसपुर , 20 नभेम्बरःआसामनि मन्थ्रि आरो बिजेपिनि सासे गोख्रों दैदेनगिरि हिमन्त बिश्व शर्माया 19 नभेम्बरखालि मोनसे गोख्रों बाथ्रा फोसावदों । बिथाडा फोसावदोंदि , आसाम बिधान सभा बिसायख'थिनि सिगां सिगांनो भारतीय जनता पार्टि आरो बिपिएफ हान्जानि गेजेराव खालामनाय गोरोबथानि सोमोन्दोखौ बस'सिगोन । गावनि बिबुंथियाव मन्थ्रि शर्माया बुंदोंदि , बिपिएफजों जों 5 बोसोर समनि थाखायल' लोगोयारि गोरोबथा खालामदोंमोन । बे 5 बोसोर समआ जोबनायनि उनाव बिपिएफजों गोदानै गोरोबथानि समखौ बांहोनाय नंला । फैगौ बोसोराव खुंजानो गोनां बिधान सभा बिसायखथियाव बिटिसि ओन्सोलावबो बिजेपि हान्जाया हार्सिङै बादायगोन । दासान्दि गुबुन गुबुन हान्जाफोरा बिजेपि आरो इउपिपिएलनि गेजेराव इसिडारि सोमोन्दो दङ होन्नानै बांसावनायनि फार्से फिनजाथाय होनानै मन्थ्रि शर्माया बुंबावोदि , बिधान सभा एबा बिटिसि बिसायख'थिया जा बिजेपिआ रावबो हान्जानि हेफाजाब लानो ओंखाराखै । बिजेपिआ गाव हार्सिडैनो मोनसे गोहो गोरा राजखान्थि हान्जा आरो राइजो - राजाफोरनि हान्जा । जों बिटिसि बिसायख'थिनि 27 बियाबफोराव बिजाथि फसंदों आरो बे बियाबफोराव बिजेपिनि दावहाया बिपिएफजोंनो जागोन होन्नानै मन्थ्रि शर्माया फोरमायबावो । 
2021 आव बिपिएफजों लोगोयारि सोमोन्दोखौ गोदानै खालामफिनलाः हिमन्त